इंग्लैंड के खिलाफ स्वीडन की टीम ने कई मौके गंवाए और 2-0 से हार का सामना किया। पहले हाफ में 1-0 से पिछड़ने के बाद स्वीडन की टीम ने दूसरे हाफ की शानदार शुरुआत की और 47वें मिनट में मार्कर्स बर्ग ने बॉक्स के अंदर से हेडर लगाकर बराबरी का गोल करने की कोशिश की, लेकिन वह इंग्लैंड के युवा गोलकीपर जोर्डन पिकफोर्ड को भेद नहीं पाए। इसके बाद स्वीडन को 62वें और 72वें मिनट में इंग्लैंड की बढ़त को कम करने का मौका मिला, लेकिन दोनों बार पिकफोर्ड ने बेहतरीन बचाव किया और अपनी टीम को एक यादगार जीत दिलाई। पिकफोर्ड को कई शानदार गोल बचाने के लिए मैन ऑफ द मैच अवॉर्ड दिया गया।